Opinnäytetyön aineistonhallintasuunnitelma

Opinnäytetyön nimi:

Opinnäytetyön tekijä(t):

Käytä tätä mallia opinnäytetyön aineistonhallintasuunnitelman tekemiseen. Jokaisen otsikon alla on kuvattu, mitä kyseisessä kohdassa tulee kertoa. Kun olet kertonut vaaditut asiat, voit poistaa tämän ohjeistuksen sekä otsikoiden alla olevat ohjetekstit.

Sinun tulee laatia aineistonhallintasuunnitelma ennen aineistonkeruun aloittamista ja tallentaa se Wihiin. Mikäli aineistonkeruussa tai käsittelyssä tapahtuu muutoksia opinnäytetyöprosessin aikana, tulee sinun päivittää aineistonhallintasuunnitelma.

Aineistonhallintasuunnitelma kirjoitetaan passiivissa. Liitä suunnitelma opinnäytetyösuunnitelman sekä valmiin opinnäytetyön liitteeksi. Opinnäytetyön aineistoa ei julkaista opinnäytetyön liitteenä. Lisätietoa aineistonhallinnasta löytyy HAMKin opinnäytetyön verkkosivulta.

Opinnäytetyön aineiston kuvaus

Tutkimusaineistoa ovat esimerkiksi kyselydata, haastattelut teksti-, ääni- tai videotallenteina, valokuva, video, havainnointi, kuva/ääni, mittaustulos, mallinnus, fyysinen näyte. Kuvaile tässä kohdassa opinnäytetyön aineisto: mistä aineisto on peräisin tai miten sen keräät ja missä muodossa kerätty aineisto on.

Mikä on aineistonhankinnan menetelmä: esim. kysely- tai haastattelututkimus, havainnointi, mittaaminen, kirjoitelmat, tilastot, videointi, kuvalliset aineistot (esim. piirustukset), valmiit aineistot (tilastot yms.), jokin luova ja/tai toiminnallinen menetelmä?

Mikäli kohteena ovat ihmiset, kuvaile kohderyhmä yleisellä tasolla (ei nimiä, eikä muita tunnistetietoja).

Jos käytät aiemmin kerättyä aineistoa, noudata aineiston käyttöehtoja ja tekijänoikeuksia: mainitse aineiston alkuperä, tekijät ja lähteet HAMKin lähdeviittausohjeen mukaisesti.

Missä muodossa analysoitava aineisto on: teksti- tai kuvatiedoistoina, video- tai äänitiedostoina, mittaustuloksia tai muuta numeerista tietoa sisältävänä tiedostona (esim. xls, csv), koodina?

Aineiston tallennus ja säilytys

Kirjoita lyhyt kuvaus siitä, minne tallennat ja missä käsittelet tutkimusaineistoasi opinnäytetyöprosessin aikana. Kerro myös, miten aiot huolehtia tietoturvasta ja tietosuojasta, muun muassa kuka pääsee käsittelemään aineistoa ja miten aineisto varmuuskopioidaan. Kirjaa tähän myös se, mitä olet sopinut aineiston käsittelystä toimeksiantajasi kanssa.

Huomaa, että jos opinnäytetyösi tutkimusaineisto sisältää luottamuksellista tai arkaluonteista dataa, sitä ei saa säilyttää pilvipalveluissa.

Esimerkkiteksti: Aineisto tallennetaan ja sitä käsitellään opinnäytetyön tekijän omalla salasanalla suojatulla tietokoneella. Aineistosta tallennetaan erilliseen kansioon varmuuskopiot, joita säilytetään erillään analysoitavista tiedostoista. Opinnäytetyön tekijän lisäksi aineistoa käsittelee mahdollisesti myös opinnäytetyön ohjaaja.

Henkilötietojen ja arkaluonteisten tietojen käsittely

Valmiissa opinnäytetyössä ei saa julkaista mitään henkilötietoa, ellei siitä ole tutkittavan kanssa erikseen sovittu. Esimerkiksi haastatteluaineistoa ei julkaista opinnäytetyön liitteenä. Kerro tässä kohdassa, jos käsittelet työssäsi henkilötietoja tai arkaluonteisia (erityisiä) henkilötietoja tai sisältääkö tutkimusaineisto salassa pidettävää tietoa. Muista, että opinnäytetyössä kerätään ainoastaan välttämättömät henkilötiedot. Linkitä tähän kohtaan tietosuojailmoitus, johon perustat tietojen käsittelyn. Samaa tietosuojailmoitusta käytät, kun informoit tutkittavia heidän henkilötietojensa käsittelystä esimerkiksi kyselylomakkeen yhteydessä:

JOS opinnäytetyön aineistoon tulee henkilötietoja, kerro, millaisista henkilötiedoista on kyse (ikä, sukupuoli, ammatti, koulutus jne.) ja kerrotaan myös, miksi henkilötietoja kerätään.

JOS et kerää ja käsittele henkilötietoja, kerro tässä, että opinnäytetyössä ei käsitellä henkilötietoja.

Aineiston omistajuus

Kerro tässä, kuka omistaa opinnäytetyön a) aineiston ja b) tulokset. Jos opinnäytetyöprojektissa on muita osapuolia, sovi aineistojen omistus- ja käyttöoikeuksista kaikkien osapuolten kanssa hyvissä ajoin, jo ennen aineiston keräämistä. Osapuolia voivat olla esimerkiksi toimeksiantaja sekä pari- ja ryhmätöissä ryhmän muut jäsenet.

Huomioi tässä aineiston mahdolliset tekijänoikeudet.

Mikäli opinnäytetyösi aineisto on syntynyt HAMKin tutkimus-, kehittämis- ja opintoprojektissa, projektin tuloksien ja projektissa syntyvien aineistojen omistajuus kuuluu yleensä HAMKille. Tällöin oikeuksien siirrosta on tehty erillinen sopimus.

Jos käytät muiden keräämiä aineistoja, et omista näitä aineistoja etkä voi luovuttaa aineiston omistajuutta eteenpäin.

Aineiston jatkokäyttö työn valmistumisen jälkeen

Vaihtoehtoja on kaksi:

1. Tutkimusaineistoasi ei anneta jatkokäyttöön (tavallisin vaihtoehto):

Kerro, että tutkimusaineistoa ei jatkokäytetä. Opinnäytetyön tekijä säilyttää aineiston tietoturvallisesti vuoden ajan opinnäytetyön hyväksymispäivästä, jotta opinnäytetyön tulokset voidaan tarvittaessa varmistaa ja hävittää tämän jälkeen aineiston tietoturvallisesti.

2. Jos haluat luovuttaa opinnäytetyösi aineiston jatkokäyttöön, kerro tässä:

Miten tutkittavia informoidaan jatkokäytöstä esimerkiksi tutkimuksen saatekirjeessä ennen aineistonkeruuta.

Miten henkilötietoja suojataan aineistoa jatkokäyttöä varten. Huomioi, ettei henkilötietoja saa säilyttää yhtään kauemmin kuin on tarpeen. Käytännössä tämä tarkoittaa kaikkien sellaisten tietojen poistamista aineistosta, joista joku henkilö on tunnistettavissa, eli aineiston anonymisointia.

Miten jatkokäytöstä on sovittu toimeksiantajan kanssa. Toimeksiantajan kanssa tehtävän sopimuksen mallina voit käyttää HAMKin hankkeissa käytettävää sopimuspohjaa.

Miten jatkokäytöstä on sovittu HAMKin kanssa. Mikäli opinnäytetyöhön kerätty tutkimusaineisto luovutetaan HAMKille jatkokäyttöön, on asiasta laadittava kirjallinen sopimus. Sopimuspohjat löytyvät opinnäytetyön ohjeista.

Esimerkkiteksti: Opinnäytetyön valmistuttua anonymisoitu aineisto siirtyy XXX:n (toimeksiantaja/työelämäyhteys/hanke) omistukseen mahdollista jatkotutkimusta ja kehittämistä varten. Aineiston jatkokäyttöoikeuksista on informoitu tutkittavia. Jatkokäyttöoikeuksista tehdään asiaankuuluva kirjallinen sopimus, joka liitetään opinnäytetyöhön. Sopimusosapuolet ovat opinnäytetyön tekijä ja työn toimeksiantaja/työelämäyhteys.